Държавен вестник, бр. 31, 2016 г., стр. 3

БРОЙ  31	
Д Ъ Р Ж А В Е Н  В Е С Т Н И К 	
СТР.  3  
2. за ученик в V – VІІІ клас – 31 лв.;
3. за ученик в ІХ – ХII клас – 27 лв.
Чл. 4. (1) Средствата за закупуване на поз­
навателните книжки, учебниците и учебните 
комплекти за държавните и общинските детски 
градини и училища се осигуряват от бюджета 
на Министерството на образованието и науката 
за съответната година и се предоставят по 
бюджетите на първостепенните разпоредители 
с бюджет, финансиращи съответните детски 
градини и училища.
(2) Средствата за закупуване на познава­
телните книжки, учебниците и учебните ком­
плекти за частните детски градини и училища 
и за Европейските училища се осигуряват от 
бюджета на Министерството на образованието 
и науката.
(3) По решение на първостепенния разпо­
редител с бюджет средствата за закупуване 
на познавателните книжки, учебниците и 
учебните комплекти може да се предоставят 
на училищата и детските градини.
(4) Средствата за адаптиране и отпечатване 
на брайлов шрифт на учебниците и учебните 
комплекти за учениците с нарушено зрение 
се определят за всяка учебна година от ми­
нистъра на образованието и науката.
(5) Средствата по ал. 4 се определят въз 
основа на мотивирано предложение от ди­
ректора на училище за ученици с нарушено 
зрение до министъра на образованието и 
науката. 
Чл. 5. (1) Средствата за закупуване на 
познавателните книжки, учебниците и учеб­
ните комплекти, както и за отпечатването на 
брайлов шрифт се предоставят в зависимост 
от срока на ползване по чл. 2.
(2) При изчисляване на средствата по ал. 1 
нормативите на средствата за закупуване на 
познавателните книжки, учебниците и учеб­
ните помагала се актуализират с отчетената 
средногодишна инфлация за предходната го­
дина съгласно информация от Националния 
статистически институт. За всяка следваща 
година актуализацията се извършва с отчете­
ната инфлация и актуализираните нормативи 
за предходната година. 
(3) Първостепенните разпоредители с бю­
джет могат да предоставят и допълнителни 
средства за закупуването на познавателни 
книжки, учебници и учебни комплекти в 
рамките на бюджетите си.
Чл. 6. Познавателните книжки, учебниците 
и учебните комплекти по чл. 1, ал. 1 и 2 се 
закупуват от първостепенните разпоредители 
или в случаите по чл. 4, ал. 3 – от детските 
градини и училищата, при спазване на Закона 
за обществените поръчки.
Чл. 7. (1) Средства за закупуване на до­
пълнителни учебници се осигуряват по реда 
на чл. 4 в случай на увеличаване броя на 
учениците.
(2) Допълнителните средства по ал. 1 за 
общинските училища се изчисляват  въз 
основа на  увеличения брой ученици в съот­
ветната община спрямо предходната учебна 
година съгласно Информационната система 
„АдминМ“ към февруари на съответната 
година и с определените в чл. 3 нормативи.
(3) Допълнителните средства по ал. 1 за 
държавните, за частните и за Европейските 
училища се изчисляват въз основа на  увели­
чения брой ученици в съответното училище 
спрямо предходната учебна година съгласно 
Информационната система „АдминМ“ към 
февруари на съответната година и с опреде­
лените в чл. 3 нормативи.
Чл. 8. Количеството на всяка доставка на 
познавателни книжки, на учебници и на учебни 
комплекти по чл. 1, ал. 1, т. 1 – 3, т. 5 и ал. 2 
се определя съгласно заявки, направени от:
1. държавните детски градини и училища 
до съответния първостепенен разпоредител 
с бюджети;
2. частните детски градини и училища до 
Министерството на образованието и науката;
3. общинските детски градини и училища 
до съответната община;
4. учителите, които преподават български 
език и литература в Европейските училища, 
съгласувано със съответния национален ин­
спектор за основното или за средното образо­
вание, до Министерството на образованието 
и науката.
Чл. 9. (1) Министърът на образованието 
и науката със заповед ежегодно утвърждава 
образец на заявките по чл. 8 и график на 
дейностите за осигуряване на познавателни 
книжки, учебници и учебни комплекти за 
безвъзмездно ползване от децата и учениците.
(2) С графика по ал. 1 се определят сро­
ковете за: 
1. изготвяне на заявките по чл. 8; 
2. сключването на договорите за доставка 
на познавателните книжки, на учебниците и 
на учебните комплекти; 
3. доставката на познавателните книжки, 
на учебниците и на учебните комплекти до 
детските градини и училищата;
4. представянето на информацията по 
ал. 3 и 4.
(3) Общините представят в съответния ре­
гионален инспекторат по образование инфор­
мация за спазването на сроковете, определени 
в заповедта на министъра на образованието 
и науката.